stanford-oval/wikipedia huggingface dataset:
קרייזלר PT Cruiser

| --- | --- |

קרייזלר PT Cruiser
 מאפיינים כלליים
 יצרן:  קרייזלר
 הרכבה:  ארצות הברית ארצות הברית
 מודל אחריו:  דודג' קאליבר  Fiat 500L
 סיווג:  מכונית משפחתית
 אורך:  4,288 מ"מ, (בין השנים 2000-2005), 4,290 מ"מ (בין השנים 2006-2010)
 רוחב:  1,704 מ"מ
 גובה:  1,600 מ"מ (1,539 מ"מ בגרסת קבריולה)
 משקל:  1,417 ק"ג
 בסיס גלגלים:  2,616 מ"מ
 מפרט טכני
 מנוע:  4 צילינדרים, הנעה קדמית, 1,600 סמ"ק המפיק 116 כ"ס (מסוג Tritec engine) 2,000 סמ"ק המפיק 141 כ"ס  (מנוע מסוג ECC) 2,400 סמ"ק המפיק 143 כ"ס  (מנוע מסוג EDZ) מנוע מגדש טורבו 2,400 סמ"ק המפיק 200 כ"ס ,(לגרסת Cabrio GT בלבד, מנוע מסוג  EDV/EDT)  מנוע דיזל 2,200 סמ"ק המפיק 120 כ"ס ו- 150 כ"ס  (גרסאות CRD)
 הילוכים:  תמסורת אוטומטית  - 4 מהירויות (מסוג 40TE) תמסורת אוטומטית  - 4 מהירויות (מסוג 41TE)  תמסורת ידנית - 5 מהירויות (מסוג Getrag)
קרייזלר PT Cruiser
קרייזלר PT Cruiser, קבריולה
קרייזלר PT Cruiser (באנגלית: Chrysler PT Cruiser) היא מכונית משפחתית קומפקטית, בסגנון רטרו, בתצורות 5 דלתות הצ'בק ו-2 דלתות קבריולה אשר יוצרה על ידי קונצרן הרכב קרייזלר האמריקאי בין השנים 2000–2010.
במקור, הדגם נוצר כמודל של חטיבת "פלימות'", אך לאחר ביטול חטיבת פלימות' שווק כמודל קרייזלר.
יוצרו כ-1,350,000 יחידות, מתוכן 1,050,281 יחידות שווקו בארצות הברית.
הסימון PT (מתוך  PT Cruiser) - פירושו באנגלית: "Personal Transport", ובעברית: "תחבורה אישית".
תצורות קרייזלר PT Cruiser

5 דלתות - הצ'בק  (בין השנים 2000 - 2010)
2 דלתות - קבריולה (בין השנים 2005 - 2008)
תמונות

קרייזלר PT Cruiser, שנת 2001
קרייזלר PT Cruiser
קרייזלר PT Cruiser, שנת 2010
קרייזלר PT Cruiser
קרייזלר PT Cruiser, שנת 2005 - מבט אל לוח הבקרה
קרייזלר PT Cruiser, שנת 2001
קרייזלר PT Cruiser, גרסת קבריולט
קרייזלר PT Cruiser, גרסת קבריולט
קרייזלר PT Cruiser, גרסת קבריולט
קרייזלר PT Cruiser, גרסת קבריולט
ראו גם

קרייזלר
קוסוקה הגינו

קוסוקה הגינו (ביפנית: 萩野公介; נולד ב-15 באוגוסט 1994) הוא שחיין יפני, הוא האלוף האולימפי (ריו דה ז'ניירו 2016) ושיאן אסיה במשחה ל-400 מטר מעורב אישי, סגן אלוף העולם (ברצלונה 2013) במשחים ל-400 מטר חופשי ול-200 מעורב אישי ואלוף העולם (בריכת 25 מטר) (דוחא 2014) במשחה ל-200 מטר מעורב אישי.
בשנת 2014 זכה הגינו בתואר שחיין השנה בעולם, אחד משני שחיינים אסייתים.
ביוגרפיה > 2012 > מדליית ארד אולימפית

באולימפיאדת לונדון (2012) זכה הגינו במדליית ארד במשחה ל-400 מטר מעורב אישי בתוצאה של 4:08.94 דקות, אחרי ראיין לוכטה מארצות הברית (4:05.18 דקות) וטיאגו פריירה מברזיל (4:08.86 דקות). נוסף לכך, הוא סיים במקום חמישי במשחה ל-200 מטר מעורב אישי בתוצאה של 1:57.35 דקות.
ביוגרפיה > 2013 > סגן אלוף עולם

באליפות העולם שנערכה בברצלונה ספרד בשנת 2013 זכה הגינו בשתי מדליות כסף, במשחה ל-400 מטר חופשי בתוצאה של 3:44.82 דקות, אחרי סון יאנג מסין (3:41.59 דקות) ולפני קונור יגר מארצות הברית (3:44.85 דקות) ובמשחה ל-200 מטר מעורב אישי בתוצאה של 1:56.29 דקות, אחרי ריאן לוכטה (1:54.98 דקות) ולפני טיאגו פריירה (1:56.30 דקות). נוסף לכך, הוא סיים 3 פעמים במקום חמישי, במשחה ל-400 מטר מעורב אישי בתוצאה של 4:10.77 דקות, במשחה ל-200 מטר גב בתוצאה של 1:55.43 דקות ובמשחה שליחים 4x200 מטר חופשי בתוצאה של 7:04.95 דקות ובמקום שביעי במשחה ל-100 מטר גב בתוצאה של 53.93 שניות.
ביוגרפיה > 2014 > כוכב האליפות הפאן פסיפיק בשחייה

באליפות הפאן פסיפיק בשחייה שנערכה בגולד קוסט, קווינסלנד, אוסטרליה באוגוסט 2014 זכה הגינו ב-5 מדליות, 2 זהב ו-3 כסף. מדליות זהב, במשחים ל-200 מטר מעורב אישי (1.56.02 דקות) ול-400 מעורב אישי (4:08.31 דקות). מדליות כסף, במשחים ל-200 מטר חופשי (1:46.08 דקות), ל-400 מטר חופשי (3:44.56 דקות) ולשליחים 4x200 מטר (7:05.30 דקות).
ביוגרפיה > 2014 > אלוף עולם בבריכת 25 מטר

באליפות העולם (בריכת 25 מטר) שנערכה בדוחה, קטר בדצמבר 2014 זכה הגינו בשתי מדליות, זהב וכסף. מדליית זהב, במשחה ל-200 מטר מעורב אישי בשיא אסיה חדש של 1:50.47 דקות, לפני ראיין לוכטה (1:51.31 דקות) ובן ארצו דאיה סטו (1:51.79 דקות) ומדליית כסף, במשחה ל-400 מטר מעורב אישי בתוצאה של 4:01.17 דקות, אחרי דאיה סטו שקבע שיא אסיה חדש של 3:56.33 דקות, ולפני דוד וראסטו מהונגריה (4:01.82 דקות).
ביוגרפיה > 2016 > אלוף אולימפי

באולימפיאדת ריו דה ז'ניירו (2016) זכה הגינו ב-3 מדליות, אחת מכל סוג. מדליית זהב, במשחה ל-400 מטר מעורב אישי בשיא אסיה חדש של 4:06.05 דקות, לפני צ'ייס קייליש מארצות הברית (4:06.75 דקות) ודאיה סטו (4:09.71 דקות). מדליית כסף, במשחה ל-200 מטר מעורב אישי בתוצאה של 1:56.61 דקות, אחרי מייקל פלפס (1:54.66 דקות) וואנג שון מסין (1:57.05 דקות). מדליית ארד, במשחה שליחים 4x200 מטר חופשי בתוצאה של 7:03.50 דקות, אחרי ארצות הברית (7:00.66 דקות) ובריטניה (7:03.13 דקות). כשחיין ראשון הוא קבע תוצאה של 1:45.34 דקות. נוסף לכך, הוא סיים במקום שביעי במשחה ל-200 מטר חופשי בתוצאה של 1:45.90 דקות, בשלב חצי הגמר הוא קבע תוצאה של 1:45.45 דקות ועלה שני לגמר.
ביוגרפיה > 2017

באליפות העולם שנערכה בבודפשט הונגריה ביולי 2017 זכה הגינו במדליית כסף, במשחה ל-200 מטר מעורב אישי בתוצאה של 1:56.01 דקות, אחרי צ'ייס קייליש (1:55.56 דקות) ולפני ואנג שון (1:56.28 דקות). נוסף לכך, הוא סיים במקום שישי במשחה ל-400 מטר מעורב אישי בתוצאה של 4:12.65 דקות, במקום 14 במשחה ל-200 מטר גב בתוצאה של 1:58.72 דקות, בשלב המוקדמות הוא קבע תוצאה של 1:57.97 דקות ובמקום חמישי במשחה שליחים 4x200 מטר חופשי בתוצאה של 7:07.68 דקות, כשחיין ראשון הוא קבע תוצאה של 1:47.32 דקות.
תארים והישגים

בשנת 2014 זכה הגינו בתואר שחיין השנה בעולם. ובכך היה לשחיין השני בהיסטוריה מאסיה (סון יאנג מסין) שזכה בתואר זה.
בשנים 2014 ו-2016 זכה הגינו בתואר שחיין השנה באזור האוקיינוס השקט.
שיאים אישיים > בריכה אולימפית

100 מטר חופשי: 48.75 שניות ()
200 מטר חופשי: 1:45.23 דקות (2014), שיא יפן
400 מטר חופשי: 3:43.90 דקות (2014), שיא יפן
100 מטר גב: 53.08 שניות (2014)
200 מטר גב: 1:54.77 דקות (2014)
200 מטר מעורב אישי: 1:55.07 דקות (2016), שיא אסיה
400 מטר מעורב אישי: 4:06.05 דקות (2016), שיא אסיה
קרייזלר דריפטר

| --- | --- |

קרייזלר דריפטר - טנדר
 מאפיינים כלליים
 יצרן:  Chrysler Australia
 שנות ייצור:  1977–1978
 הרכבה:  אוסטרליה אוסטרליה
 חברת אם:  קרייזלר
 מפרט טכני
 מנוע:  6 צילינדרים, 4,300 סמ"ק  8V צילינדרים, 5,200 סמ"ק
 הילוכים:  תמסורת ידנית - 4 מהירויות
קרייזלר דריפטר (באנגלית: Chrysler Drifter) הם דגמים של  מכונית מסחרית וטנדר שיוצרו על ידי חברת "קרייזלר אוסטרליה", (Chrysler Australia), חברת בת של קבוצת קרייזלר, באוסטרליה בין השנים 1977–1978.
"Chrysler Australia" היא חברת בת של קונצרן קרייזלר האמריקאי.
תצורות "קרייזלר דריפטר"

טנדר
מסחרית
תמונות

קרייזלר דריפטר - טנדר
קרייזלר דריפטר ואן (מסחרית)
קרייזלר דריפטר  - מבט למנוע, שנת 1977
קרייזלר דריפטר ואן - מבט לתא הנהג
קרייזלר דריפטר  ואן (מסחרית)
קרייזלר דריפטר  ואן (מסחרית)
קרייזלר דריפטר, ואן (מסחרית), שנת 1977
קרייזלר דריפטר ואן (מסחרית)
קרייזלר דריפטר ואן (מסחרית)
קרייזלר דריפטר ואן (מסחרית)
קרייזלר דריפטר ואן (מסחרית)
ראו גם

קרייזלר
הערות שוליים

↑  קרייזלר דריפטר מסחרית וטנדר - פרסומת של חברת קרייזלר אוסטרליהChrysler Drifter sales brochure cover Retrieved on 14 May 2011
↑  קרייזלר דריפטרThe Australian Valiant Drifter at www.valiant.org
↑  קרייזלר דריפטר  - אוסטרליהChrysler Valiant CL Panel Van, Drifter and LeBaron at www.uniquecarsandparts.com.au Retrieved on 14 May 2011
↑  קרייזלר דריפטר פאנל - ואן shannons
↑  קרייזלר דריפטר marquenews.com.au/chrysler-valiant-drifter
רונלד פלטון

| --- | --- |

 לידה:  18 בנובמבר 1941 בנטון הארבור, מישיגן, ארצות הברית 
 פטירה:  6 בספטמבר 2022 (בגיל 80) פרדריק, מרילנד, ארצות הברית 
 מדינה:  ארצות הברית 
 תקופת הפעילות:  ? – 6 בספטמבר 2022 
 
רונלד פלטון (באנגלית: Ronald Pelton;‏ 18 בנובמבר 1941 – 6 בספטמבר 2022) היה איש סוכנות הביטחון הלאומית (NSA) של ארצות הברית שמכר את סודות הסוכנות לסובייטים.
חייו

רונלד פלטון שירת כמומחה קשר ומנתח מודיעין בסוכנות הביטחון הלאומית של ארצות הברית, סוכנות העוסקת בהאזנה וציתות לערוצי הקשר ברחבי העולם. פלטון הצטרף לסוכנות בשנת 1965 ושירת בה 14 שנה, עד להתפטרותו בשנת 1979.
בעת שירותו בסוכנות נחשב פלטון כבעל זיכרון צילומי ובא במגע עם מגוון רחב של מידע חסוי.
בשנת 1980, בעת שכבר לא שירת בסוכנות, ביקר פלטון בשגרירות ברית המועצות בוושינגטון הבירה וקשר קשר למכירת מידע סודי לסובייטים. המניע לפעולתו היה כספי. הסובייטים שלחו את פלטון לווינה, ובה תודרך על ידי סוכני הק.ג.ב.. הסובייטים שילמו לפלטון עבור המידע שהמציא להם סכומי כסף לא גבוהים, שהסתכמו במשך התקופה לכ-35,000 דולר, עבור מידע על אמצעי האיסוף של המודיעין האמריקאי, שכוונו לעבר ברית המועצות. אחד הסודות שהעביר לסובייטים היה על מבצע חשאי שבו חיברו האמריקאים אמצעי האזנה לקווי הקשר התת-ימיים של ברית המועצות. הנזק שגרם פלטון לאמריקאים היה כבד. הסובייטים הצליחו להתמיד בהפעלתו של פלטון כמקור מידע פעיל בהבטחות לתשלום סכומי כסף נוספים בעתיד.
בשנת 1985 חשף עריק סובייטי בשם ויטלי יורצ'נקו את פלטון לאמריקאים. פלטון נעצר ב-25 בנובמבר 1985 והתוודה על מעשיו. הוא הועמד לדין, אך למרות הודאתו בעת מעצרו, הוא כפר באשמה. לאחר משפט מתוקשר הורשע פלטון ונדון לשלושה מאסרי עולם. הוא השתחרר ב-2015, לאחר שריצה 30 שנות מאסר.
פלטון מת ב-6 בספטמבר 2022 בפרדריק, מרילנד, בגיל 80.
הערות שוליים

↑  Ronald Pelton, convicted of spying for Soviets, freed from US custody 30 years after arrest, באתר US-news‏, 24 בנובמבר 2015
↑  יענקי פרבר, מת המרגל שמכר סודות של ארה"ב לסובייטים, באתר בחדרי חרדים, 13 בספטמבר 2022
קרייזלר אימפריאל פאראד פאטון

| --- | --- |

Chrysler Imperial Parade Phaeton
 מאפיינים כלליים
 יצרן:  קרייזלר
 שנות ייצור:  1952
 הרכבה:  ארצות הברית ארצות הברית
 אורך:  6,096 מ"מ
 בסיס גלגלים:  3,746 מ"מ
 מפרט טכני
 מנוע:  V8 צילינדרים, 5,420 סמ"ק (מנוע בנזין) (מנוע מסוג "V8 engine" (אנ'))
 הילוכים:  תמסורת אוטומטית תוצרת "קרייזלר" מסוג "Chrysler PowerFlite transmission"
 מעצב:  Virgil Exner (אנ')
קרייזלר אימפריאל פאראד פאטון (באנגלית: Chrysler Imperial Parade Phaeton) היא "מכונית שרד", שיוצרה במטרה להסיע אישים במצעדים רשמים, כגון המצעד של ניו יורק.
דגמי "קרייזלר אימפריאל פאראד פאטון" הם מתוצרת יצרנית הרכב האמריקאית קרייזלר, ונבנו בשנת 1952.
בשנת 1955, לאחר 3 שנות שרות הוחזרו המכוניות ליצרן קרייזלר כדי לשפצם. החלק הקדמי והאחורי, כולל סורגים, פגושים וקצוות, הוחלפו.
המנועים עודכנו עם 4 מאיידים. התמסורת הוחלפה לתמסורת אוטומטית.  המכוניות נצבעו מחדש.
לאחר השיקום המכוניות נתרמו לערים בהתאמה.
"קרייזלר אימפריאל פאראד פאטון"

יוצרו 3 יחידות: יחידה אחת לניו יורק, יחידה אחת ללוס אנגלס יחידה שלישית ניתנה במתנה לבית הלבן שסירב לקבלה, והדגם הועבר לדטרויט
4 דלתות
מושבי הנהג מופרדים לחלוטין מ-2 שורות מושבי הנוסעים
שעון אנלוגי - ממוקם בקדמת מושבי הנוסעים
מכונית פתוחה ללא חלונות צד
הנעה: 4x2
הגה כוח
תמונות

"קרייזלר אימפריאל פאראד פאטון"
"קרייזלר אימפריאל פאראד פאטון"
"קרייזלר אימפריאל פאראד פאטון"  - מבט למושבי הנוסעים
"קרייזלר אימפריאל פאראד פאטון"  - מבט למושבי הנוסעים
"קרייזלר אימפריאל פאראד פאטון" - מבט לשעון האנלוגי בקדמת מושבי הנוסעים
"קרייזלר אימפריאל פאראד פאטון"  - צוות אפולו 11 טייסי החלל: ניל ארמסטרונג, באז אלדרין, צ'ארלס דיוק
"קרייזלר אימפריאל פאראד פאטון" - צוות אפולו 11 טייסי החלל: ניל ארמסטרונג, באז אלדרין, צ'ארלס דיוק
ראו גם

קרייזלר
לקריאה נוספת

"קרייזלר אימפריאל פאראד פאטון" - תמונות
הערות שוליים

↑  "קרייזלר אימפריאל פאראד פאטון" - היסטוריה curbsideclassic.com/automotive-histories/automotive-history-the-chrysler-imperial-parade-phaetons-the-royal-treatment
↑  "קרייזלר אימפריאל פאראד פאטון" latimes.com/business/autos/lat-prescars_jmxrmskn-eisenhower-photo
↑  "קרייזלר אימפריאל פאראד פאטון" nytimes.com/2018/07/30/nyregion/parade-car-chrysler-phaeton
↑  "קרייזלר אימפריאל פאראד פאטון" carscoops.com/2015/06/jay-leno-pretends-hes-statesman-in-1952
↑  "קרייזלר אימפריאל פאראד פאטון" imperialclub.com/Rare/Phaetons/1950s
↑  "קרייזלר אימפריאל פאראד פאטון" בניו-יורק imperialclub.com/Rare/Phaetons/1950s/NewYork
↑  "קרייזלר אימפריאל פאראד פאטון" בלוס אנגלס imperialclub.com/Rare/Phaetons/1950s/LosAngeles
קוסוקה קיטאג'ימה

קוסוקה קיטאג'ימה (ביפנית: 北島 康介‏; נולד ב-22 בספטמבר 1982) הוא שחיין יפני, אלוף אולימפי בשני משחי החזה (אתונה 2004 ובייג'ינג 2008) בעל 7 מדליות אולימפיות 4 מהן זהב, אלוף העולם בעל 12 מדליות עולמיות 3 מהן זהב. היה לשחיין הראשון בהיסטוריה ששחה 100 מטר חזה מתחת ל-59 שניות והראשון בהיסטוריה ששחה 200 מטר חזה מתחת ל-2:10 דקות.
ביוגרפיה

קוסוקה קיטאג'ימה נולד בטוקיו, יפן.
באולימפיאדת סידני (2000) סיים קיטאג'ימה במקום הרביעי במשחה ל-100 מטר חזה בתוצאה של 1:01.34 דקות ובמקום ה-17 במשחה ל-200 מטר חזה בתוצאה של 2:15.71 דקות.
באליפות העולם בשחייה שנערכה בפוקואוקה, יפן בשנת 2001 זכה קיטאג'ימה במדליית ארד במשחה ל-200 מטר חזה בתוצאה של 2:11.21 דקות, אחרי ברנדן הנסן מארצות הברית (2:10.69 דקות) ומקסים פודופריגורה מאוסטריה (2:11.09 דקות).
באליפות הפאן פסיפיק בשחייה שנערכה ביוקוהמה, יפן בשנת 2002 זכה קיטאג'ימה במדליית זהב במשחה ל-100 מטר חזה בתוצאה של 1:00.36 דקות, לפני הנסן (1:00.68 דקות) וג'ים פייפר מאוסטרליה (1:01.68 דקות).
ביוגרפיה > שיא עולם ראשון

ב-2 באוקטובר 2002 במשחקי אסיה שנערכו בפוסן, קוריאה הדרומית קבע קיטאג'ימה את שיאו העולמי הראשון במשחה ל-200 מטר חזה בתוצאה של 2:09.97 דקות ובכך היה לשחיין הראשון בהיסטוריה ששחה מתחת ל-2:10 דקות. היה זה שיפור לשיאו של מייק ברוומן שנקבע באולימפיאדת ברצלונה (1992) לאחר 10 שנים (2:10.16 דקות).
היריבות הספורטיבית

הקריירה הספורטיבית של קוסוקה קיטאג'ימה כרוכה בזו של מתחרהו הגדול ברנדן הנסן מארצות הברית. שניהם זכו כמעט בכל התארים האפשריים בסגנון החזה, הנסן לא זכה במדליית זהב אולימפית אישית, לעומתו קיטאג'ימה זכה ב-4 מדליות זהב אולימפיות אישיות. שניהם החזיקו בשיאי העולם. היריבות הגדולה בין שניהם הביאה אותם להישגים ולרגעים הגדולים בהיסטוריה של סגנון החזה ותרמה לעניין ציבורי רב במשחי החזה.
מחלוקת

סגנון החזה של קיטאג'ימה עורר מחלוקת נרחבת בעולם השחייה. נטען שבעת יציאת החזה לאחר הזינוק וכל סיבוב מבצע קיטאג'ימה תנועת פיתול הדומה לתנועת הדולפין המאפיינת את סגנון הפרפר. שאלת החוקיות של התנועה נגעה בתחום אפור בחוקת השחייה שהחוקים לא נגעו בו. המחלוקת הגיעה לשיאה כשבאולימפיאדת אתונה הביס קיטאג'ימה את הנסן על חודן של 17 מאיות בקרב על מדליית הזהב. צילומים תת-מימיים של הגמר תיעדו את הפיתול של קיטאג'ימה, אולם הוחלט שאין לפסול אותו. המחלוקת נפתרה ביולי 2005 כשפינ"א החליטה להתיר בחוקה תנועת פיתול אחת ביציאת החזה. מאז ההחלטה, הפיתול, שנקרא באופן בלתי פורמלי על שמו של קיטאג'ימה, נמצא בשימוש נרחב על ידי כלל שחייני החזה.
הישגים

קיטאג'ימה קבע במהלך הקריירה שלו 5 שיאי עולם. 3 שיאי עולם במשחה ל-200 מטר חזה ו-2 שיאי עולם במשחה ל-100 מטר חזה.
קיטאג'ימה זכה בתואר שחיין השנה באזור האוקיינוס השקט בשנים 2003, 2007 ו-2008.
ראו גם

מדיה וקבצים בנושא  בוויקישיתוף
התפתחות שיא העולם במשחה ל-100 מטר חזה
התפתחות שיא העולם במשחה ל-200 מטר חזה
הערות שוליים

↑  Pan Pacific Swimming Championships, www.gbrathletics.com
| --- | --- |
בקרת זהויות :  CiNii: DA16415912  NDL: 00956401  VIAF: 253337888   WorldCat (עם VIAF): 253337888
קתרטס יערות

| קתרטס יערות |
| --- | --- |

מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: עופות
סדרה:: קונדוראים
תת־סדרה:: תרופודה
משפחה:: קונדוריים
סוג:: קתרטס
מין:: קתרטס יערות
שם מדעי
 Cathartes melambrotus ‏וטמור, 1964
תחום תפוצה


קתרטס יערות (שם מדעי: Cathartes melambrotus) הוא מין עוף דורס ממשפחת הקונדוריים (נשרי העולם החדש) החיים באמריקה. הקתרטס הוא עוף גדול ושחור עם פנים ורודות וחשופות מנוצות והוא קרובם של המינים קתרטס תרנגולי וקתרטס סוואנה.
מאפיינים

דורס זה מצוי בטבע באמריקה הדרומית ביערות גשם לחים ואזורים טרופיים דומים. הוא גדול מאוד ומוטת כנפיו מגיעה ל-166–178 סנטימטרים בממוצע, אורכו 64–75 סנטימטרים ומשקלו 1.65 קילוגרם בממוצע. הוא בעל נוצות שחורות על גופו וכנפיו למעט רגליו הבהירות והראש הצהוב בעל המקור המכופף והורוד שמסתיים בקצה לבן.
הוא ניזון מיצורים מתים ונבלות של טורפים גדולים כמו היגואר, וניזון גם מחרקים ומחיות קטנות כמו לטאות. רוב זמנו הוא מעופף בזרמי אוויר חם ודואה עליהם ללא מאמץ בחיפוש אחר פגרים. הוא מסוגל גם לעוף בים העצים והכנפיים שלו מעוגלות מספיק לשם כך. הוא גם צריך לשתות ולשם כך שותה מהאוויר מבריכות או נחלים ביער. כשחם מאוד הוא מתקרר בדרך ייחודית - הוא מטיל מים על רגליו.
הקתרטס נמצא באזור אגן האמזונאס במדינות: דרום מזרח קולומביה, דרום מזרח ונצואלה, גיאנה, גיאנה הצרפתית, סורינאם, צפון ומערב ברזיל, צפון בוליביה, מזרח פרו ומזרח אקוודור. הוא מצוי באוכלוסיות גדולות בין 100,000 ל-1,000,000 פרטים, ואיננו נמצא בסכנת הכחדה למרות כריתת היערות באזורו.
הערות שוליים

↑  קתרטס יערות באתר הרשימה האדומה של IUCN
| קונדוריים |
| --- | --- | --- |
| קונדור קליפורני (סוג ומין יחיד) | קונדור קליפורני |  |
| קונדור האנדים (סוג ומין יחיד) | קונדור האנדים |  |
| נשרון מלכותי (סוג ומין יחיד) | נשרון מלכותי |  |
| אורובו שחור (סוג ומין יחיד) | אורובו שחור |  |
| קתרטס | קתרטס תרנגולי • קתרטס סוואנה • קתרטס יערות |  |
ראובן שניר

| --- | --- |

 לידה:  6 בספטמבר 1953 (בן 71) חיפה, ישראל
 מדינה:  ישראל 
 פעילות בולטת:  דיקן הפקולטה למדעי הרוח באוניברסיטת חיפה  עורך חדשות בקול ישראל
 השכלה:  אוניברסיטת חיפה
 מקצוע:  מתרגם, דקאן
 מעסיק:  אוניברסיטת חיפה 
 מספר צאצאים:  2
 פרסים והוקרה:  פרס טשרניחובסקי 
 
ראובן שניר (נולד ב-6 בספטמבר 1953) הוא פרופסור מן המניין בחוג לשפה וספרות ערבית באוניברסיטת חיפה, כיהן בעבר כדקאן הפקולטה למדעי הרוח. מתרגם מערבית לעברית, חתן פרס טשרניחובסקי לתרגומי מופת (2014).
ביוגרפיה

ראובן שניר נולד וגדל בחיפה, למד בבית הספר הריאלי העברי, ועשה את חוק לימודיו מהתואר הראשון עד השלישי באוניברסיטה העברית. למד פילוסופיה וערבית לתואר הראשון (1979-1976). תואר שני למד בחוג לשפה וספרות ערבית (1982-1979) ובעבודת הגמר שלו, בהדרכתו של פרופסור מאיר יעקב קיסטר, ההדיר וערך את כתאב אל-זהד (ספר הפרישות), של אל-מעאפא בן עמראן, מלומד מוסלמי אסקטי מן המאה השמינית לספירת הנוצרים, וצירף לו הקדמה המנתחת את תופעת הפרישות בראשית האסלאם, מנסה להתחקות אחר שורשיה ולבדוק כיצד הכשירה הפרישות המוסלמית הקדומה את הקרקע לצמיחת המיסטיקה האסלאמית (הצופיות). מחברו של הספר חי בתקופה שבה, על פי המקורות המצויים בידינו, צמחה התנועה המיסטית באסלאם מתוך שורותיהם של הפרושים המוסלמים הקדומים (זהאד) והפכה לתנועה דומיננטית בחברה המוסלמית. ספרו של אל-מעאפא משקף אפוא ככל הנראה את אותו רגע היסטורי שבו לפרישות המוסלמית הקדומה, שיש לה שורשים עמוקים בקוראן ובאמירותיו ובמעשיו של הנביא מחמד, נוספו הממדים הרוחניים הרדיקליים שיצרו את התופעה המיסטית באסלאם. המהדורה שההדיר וערך שניר טרם ראתה אור. במסגרת לימודי התואר השלישי באוניברסיטה העברית (1987-1983), הגיש שניר עבודת דוקטורט בנושא "יסודות צופיים בשירה הערבית החדשה 1980-1940" בהדרכתו של פרופסור שמואל מורה, הוא קיבל את הדוקטורט ב-1987. העבודה עוסקת בנטייתם של יוצרים ערביים, בעיקר בשירה, החל מן החצי השני של המאה העשרים, לעשות שימוש בתכנים ומושגים מיסטיים אסלאמיים (צופיים) להבעת תחושות ותפיסות מודרניות.
בד בבד עם לימודיו באוניברסיטה העברית שימש שניר כעורך חדשות בכיר בקול ישראל בערבית בשנים 1988-1977. שניר לימד באוניברסיטה העברית בירושלים (1988-1986), באוניברסיטת תל אביב (1993-1988), ובאוניברסיטת חיפה (החל משנת 1988), שבה מונה בשנת 2002 לפרופסור חבר ובשנת 2007 לפרופסור מן המניין. כיהן כראש החוג לשפה וספרות ערבית בשנים 2004-2000, ומאז 2007 הוא משמש כחבר בסנט האוניברסיטה ובחבר הנאמנים שלה. בשנת 2000 היה עמית מחקר במרכז אוקספורד ללימודי עברית ויהדות באוניברסיטת אוקספורד ובשנה האקדמית 2005-2004 היה עמית מחקר במכון למחקר מתקדם בברלין. בשנת 2008 הוזמן שוב לשמש עמית מחקר במרכז אוקספורד ללימודי עברית ויהדות. בשנה האקדמית 2010-2009 היה עמית מחקר במכון ללימודים מתקדמים של אוניברסיטת הרווארד. כן שימש כפרופסור אורח באוניברסיטה החופשית בברלין ובאוניברסיטת היידלברג. שניר משמש כעורך משנה של כתב העת אל-כרמל היוצא בלשון הערבית, שהוא אחד מכתבי העת האקדמיים היחידים בעולם המערבי היוצא בלשון הערבית. הוא פרסם למעלה מ-15 ספרים (מחקר, עריכה ותרגום) וכמאה וחמישים מאמרים ופרקים בספרים, כתבי עת ישראליים ואכסניות בינלאומיות בעברית, ערבית ואנגלית, וכן פרסם למעלה מ-45 ערכים באנציקלופדיות.
הערכים על הספרות הערבית-יהודית שהתפרסמו ב-Encyclopedia of Modern Jewish Culture, שבה שימש שניר כעורך תורם (Contributing Editor), הם הראשונים שהתפרסמו באנציקלופדיה בינלאומית כלשהי על התרבות היהודית-ערבית המודרנית.
שניר נבחר לדיקן הפקולטה למדעי הרוח באוניברסיטת חיפה באוקטובר 2010 וסיים את כהונתו באוקטובר 2015.
שניר נשוי ואב לשתי בנות. מתגורר בחיפה.
מחקריו > תיאור מחקריו

ראובן שניר התמקד בתחילת לימודיו בתרבות הערבית הקלאסית. בניגוד לתפיסות שקנו להן אחיזה מסוימת בקרב חוקרים של התרבות הערבית המודרנית, במערב ובכלל זה בישראל, הוא גורס שלא ניתן לעסוק באופן רציני במחקר התרבות הערבית המודרנית ללא הכרות מעמיקה של התרבות הקלאסית. התרבות הערבית, בעיקר הספרות הערבית הכתובה בלשון הערבית הסטנדרטית (פצחא), שומרת על המשכיות מאז ימי הג'אהליה ועד ימינו - מאז עלתה הספרות הערבית על בימת ההיסטוריה, לא פסקה היצירה בלשון הערבית והיא נמשכת ברציפות לאורך כל הדורות, עם שינויים ודגשים שונים בין תקופה לתקופה. יתרה מזו, כל סופר ומשורר ערבי מודרני נשען, במודע או שלא במודע, על קודמיו ולא ניתן למצוא ולו יוצר ערבי אחד שאינו "מתכתב" ו"משוחח" ביצירותיו עם יצירותיהם של בני דורות קודמים. במסגרת מחקר הספרות הערבית הקלאסית, התמקד כאמור שניר בחקר הפרישות המוסלמית הקדומה (הזהד) והמיסטיקה האסלאמית (צופיות). במרוצת השנים הרחיב את תחומי התעניינותו לז'אנרים השונים של הספרות הערבית המודרנית, בעיקר השירה והתיאטרון, חקר לעומק את התפתחותו של התיאטרון הפלסטיני, יצירתם של הפלסטינים בלשון העברית, תולדות היהודים הערבים ותרבותם הערבית של היהודים, בעיקר ספרותם הערבית של יהודי עיראק ומצרים, וכן ספרותם העברית של היהודים המזרחיים לאחר הגירתם לישראל.
לאחרונה התחיל שניר לעסוק בנושא הזהות בספרות הערבית, בזיקה הדוקה עם החידושים התאורטיים בתחום המחקר במערב בנושא זה בעשורים האחרונים, תוך התמקדות במודל הדוחה את קיומן של זהויות אותנטיות נפרדות, המתבססות על מקור אחיד או התנסויות משותפות, ורואה בזהות תגובה לגירוי חיצוני, או אפילו מתייחס למודעות העצמית של הפרט כתוצר של הפנמת השקפתם של אחרים (פרטים, קהילות או מוסדות חברתיים) שעמם בא הסובייקט במגע, להם הוא משתייך או במסגרתם הוא פועל. דייוויד יום סיפק את התשתית הפילוסופית לכך בהתייחסו לעצמי כצרור של רשמי חושים, המשתנים בכל פעם שהפרט חווה חוויה חדשה או נזכר בחוויה ישנה. לפי מודל זה, זהות היא תמיד סובייקטיבית, נזילה ויחסית, היא איננה יכולה להיות שלמה ומלאה ונמצאת תמיד בתהליך מתמשך של התהוות. מאחר שכל זהות נסמכת על שלילת זהות אחרת, זהות היא תמיד תוצאה זמנית, נסיבתית ולא יציבה של מערכות יחסים מבעד לסימון שוני והבדל. מודל זה שם דגש על ריבוי זהויות ונקודות שוני מאשר על זהות יציבה וקבועה. בעת ובעונה אחת, בשל ריבוי הזהויות והיותן נזילות ולא יציבות, יש צורך להתייחס לאספקטים נוספים כמו גזע, מעמד ומגדר. כלומר, מאבק על זהות אינו יכול להתעלם מן הפוליטיקה של הייצוג. זו הייתה תרומתה של המחשבה הפוסטמודרנית שהדגישה את העובדה שזהות היא פועל יוצא של הבנייה חברתית ותרבותית ושהיא מתגבשת בתוך מערך של יחסי כוח. מאחר שהיא משרתת את המאבק בקבוצות הדומיננטיות בחברה, הזהות משתנה בהתאם לנסיבות ולצרכים הפוליטיים. תובנות מתחום המחקר התאורטי של הזהות עומדות בבסיסו של ספר חדש של שניר הנמצא בכתובים והעוסק בזהות הערבית-יהודית.